Massillon Coicou

Jean-Baptiste Massillon Coicou, rele Massillon Coicou (nan kreyòl : Masiyon Kwakou), ki fèt 9 oktòb 1867 nan Pòtoprens epi ki mouri 15 mas 1908, se yon powèt, ekriven ak politisyen ayisyen.
 Biyografi 
Massillon Coicou te fèt 9 oktòb 1867 nan Pòtoprens. Li te fè etid primè li nan Frè Lekòl Kretyen (Frères des Écoles Chrétiennes) epi li fè etid sekondè li nan Lise Nasyonal nan Pòtoprens. Li te ekri pwezi, pyès teyat, ak tèks, epi li te diplomat tou.  

Li te soti twa rekèy pwezi, dram, tèks ak yon woman ki pa te janm fin ekri, ki rele La Noire (1905).Zavitz, Erin. “Encountering Creole Genesis in the Haitian Press: Massillon Coicou’s fin-de-siècle feuilleton La Noire.” La Española-Isla de Encuentros, eds. Jessica Barzen, Hanna Lene Geiger, Silke Jansen. Tübingen: Narr, 2015. 

Premye rekèy la rele Poésies nationales (1892) ki trete plizyè tèm tankou revolisyon ayisyen an, istwa peyi a ak evènman ki te fè gwo enpak sou kreyasyon nasyon an. De lòt rekèy li te soti yo rele Passions ak Impressions (1903). 

Massillon Coicou te ekri plizyè dram sou istwa Ayiti a. Dram ki pi koni yo se L'Empereur Dessalines: Drame en deux actes en vers (1907) ki li reyalize nan lane 1906 pou komemore santyèm anivèsè asasina Jean-Jacques Dessalines.

Nan lane 1908, lapolis nasyonal te egzekite li ansanm avèk de (2) frè li yo poutèt yo t ap òganize yon koudeta kont gouvènman Pierre Nord Alexis.

 Zèv li yo 
 Pwezi 
 1892 ː Poésies nationales (premyè seri). Pari : V. Goupy et Jourdan, 1892; Pòtoprens : Imprimeri Panorama, 197-?; Pòtoprens : Presses Nationales d’Haïti, 2005.
 Passions, primes vers d’amour et variations sur de vieux thèmes. Pari : Dujarric, 1903.
 Impressions; rêves des jours de trêve (de la vingtième à la trentième année). Pari : Dujarric, 1903.
 Complaintes d'esclave
 Vertières
 Fefe president
 Tèks 
 Le génie français et l’âme haïtienne. Pari : Librairie de la Renaissance Latine, 1904.
 Dram 
 1896 ː Toussaint au Fort de Joux
 1901 ː L’oracle (powèm dramatik ayisyen). Pari : Ateliers haïtiens.
 1904 ː Liberté. 1904. (pa janm pibliye)
 1905 ː L’Alphabet. 1905. (pa janm pibliye)
 L’Empereur Dessalines (dram nan de (2) zak nan vè). (2yèm zak pyès teyat pa janm pibliye) Pòtoprens : E. Chenet, 1907 ; Pòtoprens : Fardin, 1988.

 Woman 
 1905 ː La Noire.

 Referans 

 Lyen deyò 
 Massillon Coicou sou haiti-reference.com
 Massillon Coicou sou ile-en-ile.org

Kategori:Moun
Kategori:Literati 
Kategori:Ekriven
Kategori:Ekriven ayisyen
Kategori:Powèt
Kategori:Powèt ayisyen
Kategori:Politisyen
Kategori:Politisyen ayisyen
Kategori:Nesans nan lane 1867
Kategori:lanmò 1908